kardosdrur/scandi-wiki huggingface dataset:
Naya Rivera

Naya Marie Rivera (født 12. januar 1987 - død 8. juli 2020) var en amerikansk skuespiller, singer-songwriter, og model. Naya Rivera var mest kendt for sin optræden i tv-serien Glee.

Tidlige liv 
Rivera blev født i Valencia, Santa Clarita, Californien, og boede i eller omkring Los Angeles i det meste af sit liv. Hun var halv Puerto Ricaner, kvart afrikaner og kvart tysker.  Hun var datter af George og Yolanda Rivera.  og søster til Mychal Rivera. Allerede i løbet af hendes første leveår, begyndte hun at blive repræsenteret af den samme agent som hendes mor, der var flyttet til Los Angeles for at blive model.

Personlige liv 
I 2010 datede Rivera Glee-medspilleren Mark Salling. I forbindelse med deres forhold, blev hun beskyldt for for at "ægge" Sallings bil, men hun afviste disse beskyldninger. Rivera begyndte at date musikeren Big Sean i april 2013. De annoncerede deres forlovelse i oktober, men brød med hinanden i april 2014. Kort efter begyndte Rivera at date skuespilleren Ryan Dorsey. Rivera og Dorsey blev gift den 19. juli 2014 i Cabo San Lucas, Mexico.
Den 14. juni 2018 gik deres skilsmisse igennem.

Velgørende arbejde 

Rivera dedikerede sin tid til forskellige velgørende organisationer, herunder GLAAD, The Trevor Project, Stand Up to Cancer, The Elephant Project, og The Sunshine Foundation.

Religion 
Vedrørende hendes religiøse synspunkter, bemærkede Rivera i et interview med magasinet Latina, at hun var opdraget en troende kristen, men varmeget privat omkring det, og bemærkede den konflikt, der kan opstå som følge af at afsløre sådanne oplysninger: "Det er svært og den slags trist, at du føler behov for at træde let, når du siger:" Ja, jeg går i kirke, og jeg læser Bibelen, fordi når du gør det, vil folk være ligesom, 'Hvorfor er hendes bryster ud? Hvorfor er hendes mave vist? Hvorfor spiller hun en lesbisk? " Jeg ønsker ikke at beskæftige sig med de ting, så jeg har aldrig rigtig diskuteret det. Det er meget personligt."

Forsvinding og død 
Den 8. juli 2020 tog Rivera og hendes 4-årige søn, Josey, i en lejet båd ud på Lake Piru nordvest for Los Angeles. Efter 3 timer på søen, blev sønnen fundet alene i båden, men Rivera var ingen steder at se. Fredag den 10. juli, udtalte politi og redningsfolk, at hun højst sandsynligt ikke længere var i live.

Den 13. juli 2020 blev det annonceret, at et lig var fundet i Lake Piru. Sheriffens kaptajn, der talte med Los Angeles Times, sagde, at kroppen var blevet opdaget flydende i søen af dykkere, da søgningen blev genoptaget om morgenen, og tilføjede, at han håbede, at det ville bringe familien fred.
Det blev bekræftet at det var Riveras krop, på en pressekonference senere samme dag.

Referencer

Eksterne henvisninger 

 

Skuespillere fra Californien
Personer fra Californien
Modeller fra USA
2. division 2011-12 (fodbold)

Sæson 2011-12 i 2. Division. Den tredjebedste liga i Danmarksturneringen i fodbold. 2. Division øst består af hold fra Sjælland, Lolland og Falster (unionerne DBU Sjælland, DBU København og DBU Lolland-Falster). 2. division vest består som udgangspunkt af hold fra Jylland og Fyn (DBU Jylland og DBU Fyn), men i 2011-12-sæsonen vil der også være ét hold fra København (Skjold) og ét hold fra Falster (Lolland-Falster Alliancen). Vinderne af de to rækker skal spille Playoffkampe om oprykningen til 1. division, mens de 4 dårligste hold fra hver række rykker ned i danmarksserien

Øst

Deltagere

Kort over deltagerne

Stilling

Topscorerliste 

*Opdateret d. 16. juni 2012

Vest

Deltagere

Kort over deltagerne

Stilling

Topscorerliste 

*Opdateret d. 17. juni 2012

Fodnoter 

Fodboldsæson 2011-12
Sæsoner i 2. division (fodbold)
Valenselektron

Et valenselektron er som oftest en elektron i den yderste skal af et atom, molekyle eller fast stof. Dog er disse elektroner somme tider eksisterende i S-skallen. Det er disse elektroner som deltager i kemiske bindinger. Grundstoffer i samme hovedgruppe i det periodiske system har samme antal valenselektroner.

Kemisk binding
Periodiske system
Faldet i kamp

Dræbt i kamp eller faldet i kamp () er et udtryk, der normalt anvendes i militæret for egne soldater, der er blevet dræbt af fjenden. Folk, der er dræbt i kamp, er ikke døde af ulykker, såsom bilulykker eller andre "ikke-fjendtlige" hændelser eller terrorisme.

Dræbt i kamp kan anvendes både til frontlinjekamptropper og flåde-, luft- og støttetropper. En der er blevet dræbt i kamp i løbet af en bestemt begivenhed, bliver betegnet med en † (Unicode U 2020: Dagger) ved siden af deres navn, for at tilkendegive deres død i dette tilfælde.

Desuden betegner dræbt i kamp en der er blevet dræbt i kamp på slagmarken, hvorimod død af sår (eller DOW) vedrører en person, der overlevede frem til en medicinsk behandlingsfacilitet. NATO anvender også DWRIA, snarere end DOW, der betyder "død af sår, modtaget i aktion." Men historisk har militærister og historikere brugt den første akronym.

KIFA betyder 'killed in flight accident' (). Dette udtryk bruges når personel bliver dræbt i et luftuheld, der ikke skyldtes fjendtlig handling.

NATO-definition 

NATO definerer et kamptab, som når en soldat bliver dræbt direkte eller når en dør som følge af sår eller andre skader, før man når en medicinsk behandlingsfacilitet.

Se også 

 MIA – savnet i kamp
 WIA – såret i kamp
 POW – krigsfange
 Den ukendte soldats grav
 Martyr
 Tab

Noter 

 
Militære udtryk
Krig
Odense Friluftsbad

Odense Friluftsbad er et udendørs svømmebad i Bolbro ved siden af Tusindårsskoven i det vestlige Odense, der blev indviet 18. juni 1933 og har åbent fra maj til august. Det har tre bassiner, inklusiv et soppebassin. Desuden er der en vandrutsjebane, en boldbane, en beachvolleybane, en forhindringsbane

Historie 
Baggrunden for byggeriet af friluftsbadet var, at der siden 1800-tallet havde ligget adskillige badeanstalter langs Odense Å, som blev benyttet af såvel militæret, af skoler som af den almindelige befolkning. I 1913 var åen imidlertid blevet så forurenet, at der blev nedlagt et forbud mod at bade i åen. Alternativt kunne man bade i Stavis Å, der lige havde fået badeanstalt nogle år forinden, men der var der næsten ligeså forurenet.

I 1930 begyndte byens socialdemokrater at overveje etableringen af et friluftsbad, men de konservative foretrak af økonomiske hensyn at ombygge og udvide badeanstalten ved Stavis Å. Efter flere sygdomstilfælde blev den imidlertid lukket af stadslægen, hvorefter de konservatives modstand ophørte. Flere placeringsmuligheder blev overvejet, omend der var enighed om, at en placering ved såvel Odense Å og Stavis Å var udelukket. Det endte med, at de placerede det på en grund ved Sanderum Tørvehave, der var blevet brugt af Odense Vandværk. Friluftsbadet gennemgik efterfølgende en modernisering mellem 1947 og 1950.

Referencer 

Svømmebade
Friluftsbad
Etableret i 1933
Tyrsted

Tyrsted er en bydel i det sydlige Horsens. 

Næsten alle huse er parcelhuse fra først i 1970'erne. Dog er der løbende fra 1980'erne og helt frem til efter årtusindeskiftet (pr. 20. juni 2014) blevet bygget længere mod syd. Tyrsted er delt af Bjerrevej, hvor det østlige består af Gammel Tyrsted som er en blanding af meget gamle huse og huse fra 1970 og frem. Her ligger en nyere skole, Højvangsskolen. Vest for Bjerrevej er der 3-4 kilometer med rene parcelhuskvarterer. Her er der en stor skole, Bankagerskolen, som rummer op til 1.300 elever. Tyrsted afgrænses mod øst af landbrugsarealer og Horsens Fjord. Mod vest smelter det sammen med det store villakvarter Torsted.

Tyrsted Kirke 

Tyrsted Kirke bruges af mange som start på en pilgrimsrejse til Santiago de Compostela.  Kirken er fra 1100-tallet i romansk stil. I våbenhuset er indmuret en gravsten over Peter Kæller, en af de første danske professionelle pilgrimme, der i 1300-tallet gik både til Jerusalem og Santiago med egne og andres medsendte synder.  Det er den eneste bevarede danske gravsten over en pilgrim.

Spor efter oldtiden 
Før jul i 2016 fandt arkæologer fra Horsens Museum i et dødishul i Tyrsted rester af en gedde og flint fra brommekulturen.  Blandt de 13.000 gamle fund var rensdyrtakker bearbejdet af mennesker, og lagt i søen til senere anvendelse eller som ofring.  Der er tale om et af de aller tidligste spor efter mennesker i Danmark.

Noter

Se også
 Tyrsted Sogn

Bydele i Horsens
Den monegaskiske tronfølge

Den monegaskiske tronfølge er senest ændret i 2002. Fyrstens ægtefødte efterkommere er arvinger til Monacos trone. Desuden har fyrstens søskende og deres legitime efterkommere arveret til tronen.

Den aktuelle tronfølge
Nuværende fyrste: Albert II (født 1958)

 Arveprins Jacques Honoré Rainier (født 2014), fyrstens søn.
 Prinsesse Gabriella Thérèse Marie (født 2014), fyrstens datter.
 Prinsesse Caroline af Hannover (født 1957), storesøster til fyrsten, Caroline var arveprinsesse til Monaco, før broderen Albert 2. blev født og igen i tiden mellem fyrst Rainiers død og arveprins Jacques' fødsel.  
 Andrea Casiraghi (født 1984), ældste søn af prinsesse Caroline af Hannover og Stefano Casiraghi (1960-1990) 
 Alexandre Andrea Stefano "Sasha" Casiraghi (født 2013), søn af Andrea Casiraghi, Sasha er født 5 måneder og 10 dage, før hans forældre blev gift, og han blev optaget i arvefølgen efter deres bryllup.
 Pierre Casiraghi (født 1987), yngre søn af prinsesse Caroline af Hannover og Stefano Casiraghi 
 Charlotte Casiraghi (født 1986), datter af prinsesse Caroline af Hannover og Stefano Casiraghi 
 prinsesse Alexandra af Hannover (født 1999), datter af prinsesse Caroline af Hannover og Ernst August 5. af Hannover (født 1954). 
 prinsesse Stéphanie til Monaco (født 1965), yngre søster af fyrsten 
 Louis Ducruet (født 1992), søn af prinsesse Stephanie og Daniel Ducruet (født 1964)
 Pauline Ducruet (født 1994), datter af prinsesse Stephanie og Daniel Ducruet

Kilder
Artiklen bygger helt eller delvist på Engelsk Wikipedia.

Monegaskiske tronfølge
Monaco
Adamawa

Adamawa er en delstat i det nordøstlige Nigeria, ved grænsen til Kamerun. Delstatshovedstaden er byen Yola, der ligger ved floden Benue. Den var frem til 1991 en del af Gongola, som derefter blev delt i delstaterne Adamawa og Taraba. Delstaten har godt 3,1 millioner indbyggere, og er inddelt i 21 local government areas (LGAs)

Floden Benue løber gennem området fra øst mod vest, og verdensarvsstedet Sukur ligger i området.

Eksterne kilder og henvisninger 

 Store norske leksikon

Nigerias delstater
Albert Nobbs

Albert Nobbs er en irsk dramafilm skrevet og produceret af Glenn Close og instrueret af Rodrico García. Glenn Close spiller hovedrollen som Albert Nobbs, en kvinde der forklædt som mand for at finde arbejde i det hårde miljø i 1900-tallets Irland. Manuskriptet er baseret på en novelle af George Augustus Moore.

Filmen modtog blandede anmeldelser, men Glenn Close og Janet McTeers præstationer blev rost, og de modtog nominationer til henholdsvis Oscar for bedste kvindelige hovedrolle og birolle. Janet McTeer vandt i sin kategori. Filmen var også nomineret til en Oscar for bedste makeup.

Produktion 
Close spillede første gang hovedrollen i en teaterversion, og brugte fem år på at lave skuespillet om til en film. Filmen blev næsten sat i produktion i starten af 2000'erne med Istvan Szabo som instruktør, men finansieringen brød sammen.

Produktionen var planlagt til at gå i gang i juli 2010, men blev rykket til december, da Amanda Seyfried og Orlando Bloom blev erstattet af Mia Wasikowska og Aaron Johnson. Optagelserne begyndte 13. december 2010 på steder i Dublin og Wicklow. Filmen fik premiere på Telluride Film Festival 2. september 2011. Filmen blev også vist på Toronto Film Festival 11. september 2011. Filmen fik første gang biografpremiere i Australien 26. december 2011. Filmen får premiere i Danmark 9. august 2012.

Medvirkende 
 Glenn Close som Albert Nobbs
 Mia Wasikowska som Helen Dawes
 Aaron Johnson som Joe Macken
 Janet McTeer som Hubert Page
 Pauline Collins som Fru Baker
 Brenda Fricker som Polly
 Jonathan Rhys Meyers som Viscount Yarrell
 Brendan Gleeson som Dr. Holloran
 Maria Doyle Kennedy som Mary
 Mark Williams som Sean

Modtagelse 
Filmen har modtaget blandede anmeldelser. Kate Taylor fra den canadiske avis Globe and Mail gav filmen 3 ud af 4 stjerner og sagde at "Albert Nobbs' succes afhænger ikke af at vi ønsker vores liberalisme overført til det 19. århundrede, men i at observerer noget universelt i lidelser forårsaget af seksuel ulighed." Linda Barnard fra Toronto Star gav filmen fuldt hus med fire stjerner ud af fire. Hun roste Closes præstation både som forfatter og skuespiller, men sagde i øvrigt at "filmen, der i øvrigt er bedre end middelmådig, ofte vakler." Tom Long fra Detroit News roste også Glenn Close, men mente ikke der var meget historie i filmen. Washington Post gav filmen 3 ud af 4 stjerner, og anmelderen kaldte filmen "sød, trist og følsom." Peter Debruge sagde i Variety at "det er en karrierekronende rolle for Glenn Close. Ærgerligt at filmen trækkes sådan i langdrag."

Referencer

Eksterne henvisninger 
 
 officiel hjemmeside

Film fra Irland
Film fra 2011
Søren Stærmose

Mogens Søren Stærmose (født 20. april 1952 i Odense) er en dansk Tv- og filmproducer, mest kendt for filmene Mænd der hader kvinder, Pigen der legede med ilden, Luftkastellet der blev sprængt og The Girl with the Dragon Tattoo. Han arbejder for produktionsfirmaet Yellow Bird.

Stærmose har en Cand.mag. i litteratur og film fra Københavns Universitet. Han begyndte at producerer dokumentarer og kortfilm i 1985. Stærmose havde sin spillefilmsdebut som filmproducer hos victoria-film ApS i 1989 med Gabriel Axels film Christian. I 1993 producerede han den svenske film Morfars resa, der havde Max von Sydow i hovedrollen. I 2005 fik han sin tv-debut, som post production producer på den svenske tv-serie Wallander. . 4 år efter producerede Stærmose den første film i trilogien, Mænd der hader kvinder for Yellow Bird. Filmen blev godt modtaget og vandt 12 priser inklusiv en BAFTA-pris for bedste udenlandske film og en Guldbagge for bedste film. I 2011 producerede han også den engelsksprogede version af filmen, The Girl with the Dragon Tattoo.

Filmografi

Producer 
1989: Christian
1993: Morfars resa
1993: Brandbilen som forsvandt
1993: Manden på balkonen
1994: Stockholm marathon
1995: Lumière et compagnie (dokumentar)
1996: The Disappearance of Finbar
1997: Et hjørne af Paradis
1998: Zingo
2003: Capriciosso
2005: Wallander (tv-serie)
2008: Irene Huss (tv-miniserie)
2009: Mænd der hader kvinder
2009: Pigen der legede med ilden
2009: Luftkastellet der blev sprængt
2010: Millennium (tv-miniserie)
2011: The girl with the dragon tattoo
2013: Skumtimmen

Skuespiller 
2007: Forbrydelsen som Leif Simonsen (5 episoder)

Referencer

Eksterne henvisninger 
 

Filmproducere fra Danmark
Personer fra Odense
Garry Tallent

Garry Wayne Tallent (født 27. oktober 1949 i Detroit, Michigan), er en amerikansk musiker og pladeproducer, bedst kendt for mangeårige bassist i Bruce Springsteens E Street Band.

Eksterne henvisninger 
 Officiel hjemmeside
 
 

Bassister fra USA
Musikere fra USA
Personer fra Michigan
E Street Band-medlemmer
The Girl with the Dragon Tattoo

The Girl with the Dragon Tattoo er en engelsksproget thrillerfilm instrueret af David Fincher. Manuskriptet er skrevet af Steven Zaillian og er baseret på Stieg Larssons roman Mænd der hader kvinder. Filmen har Daniel Craig og Rooney Mara i hovedrollerne, og handler om en mands mission om at finde en pige, der har været forsvundet i 40 år, og som måske er blevet myrdet. Filmen var nomineret til fem Oscars ved Oscaruddelingen 2012.

Produktion 
I starten af 2010 begyndte produceren Scott Rudin at udvikle projektet under Columbia Pictures, selvom Paramount Pictures havde planer om at filmatiserer i september 2008, da Alfred A. Knopf udgav romanen i USA. Paramount ville kalde filmen The Girl with the Tribal Tattoo for at tilpasse den det amerikanske publikum.

I april 2010 blev Fincher tilknyttet som instruktør. Optagelserne begyndte i Stockholm i september 2010. De fleste optagelser fandt sted i det centrale Stockholm, hvor hovedparten af historien foregår. Jeff Cronenweth erstattede den oprindelige fotograf Frederik Bäckar efter otte uger. I maj 2011 blev MGM medfinanciør og lagde 20% af filmens budget, og fik internationale tv-rettigheder. Soundtracket blev lavet af Trent Reznor og Atticus Ross, der tidligere havde samarbejdet med Fincher på filmen The Social Network.

Modtagelse 
Filmen modtog overvejende positive anmeldelser. Robert Ebert fra Chicago Sun-Times gav filmen 3½ stjerne ud af 4, og roste især Rooney Maras præstation. "Det har været fascinerende med den magre, voldsomme Salander, der trækker mig ind til 'pigefilm'. Vi ved, at der er sket forfærdelige ting med hende tidligere i livet, der forklarer hendes vrede og isolation." Owen Gleiberman fra Entertainment Weekly skrev at "Fincher har gjort 'The Girl with the Dragon Tattoo' til en elektrificerende film, der gør publikum afhængige af det forbudte på udkig efter de syge og forskruede ting vi ikke kan se." Han gav filmen topkarakter, og roste Finchers arbejde som instruktør. Kim Skotte fra Politiken gav filmen 4 ud af 6 stjerner, og sagde at filmen "er flot, men uden de helt store overraskelser" med henvisning til, at publikum i Danmark allerede kender den svenske filmatisering, og at der ikke er stor forskel på de to. BTs anmelder Henning Høegh mente dog at filmen var "bedre end originalen" og gav filmen fuldt hus med 6 stjerner.

Filmen har dog også modtaget negativ kritik. Kyle Smith skrev i New York Post at filmen var dårlig og skrev at den "blot demonstrere at masserne vil glædes ved en upåvirkende, dårlig skrevet, psykologisk overfladisk og dyb usandsynlig historie, så længe du giver dem mulighed for at føle sig helliggjort ved lejlighedsvise, meningsløse henvisninger til feminisme eller nazister." Niels Arden Oplev, der var instruktør på den svenske version af filmen, er blevet citeret for at sige "hvorfor vil man genskabe noget når man bare kan se originalen?"

Referencer

Eksterne henvisninger 
 officiel hjemmeside
 

Svenske film fra 2011
Thrillerfilm fra USA
Tyske film fra 2011
Britiske film fra 2011
Max Weinberg

Max Weinberg (født 13. april 1951 i Newark, New Jersey) er en amerikansk trommeslager, bedst kendt som mangeårige trommeslager for Bruce Springsteens E Street Band. Max Weinberg spillede også i Conan O´briens tv-show (Late Night With Conan O´brien), som blev sendt i USA.

Max Weinbergs Gear 
Max Weinberg er officiel "Zildjian Artist", hvilket vil sige, at han bruger Zildjian-Avedis-bækkenerne, når han spiller. Han trommesæt er et DW collectors-sæt, og han bruger Vater-trommestikker og trommeskind fra Remo.

Referencer

Eksterne henvisninger 

 Officiel hjemmeside
 
 

Trommeslagere fra USA
Personer fra New Jersey
E Street Band-medlemmer
Steven Van Zandt

Steven Van Zandt (født 22. november 1950 i Boston, Massachusetts) er en amerikansk musiker, sangskriver, arrangør, producer, skuespiller og radio disc jockey, der ofte går under kunstnernavne Little Steven eller Miami Steve. Han er bedst kendt som medlem af Bruce Springsteens E Street Band, hvor han spiller guitar og mandolin og som skuespiller i tv-dramaet The Sopranos (1999-2007), hvor han spillede karakteren Silvio Dante. Yderligere er han hovedperson i den norske tv-serie, Lilyhammer.

Eksterne henvisninger 
 Officiel hjemmeside
 
 

Guitarister fra USA
Personer fra Boston
E Street Band-medlemmer
Akwa Ibom

Akwa Ibom er en delstat beliggende i Nigerdeltaet i den sydøstlige del af Nigeria. Den blev oprettet i 1987 og var tidligere en del af delstaten Cross River. Hovedstaden hedder Uyo.

Afgrænsning og inddeling

Den grænser mod nord og nordvest til delstaten Abia, mod syd til Atlanterhavet, mod sydvest til delstaten Rivers og mod øst til Cross River.

Delstaten er inddelt i 31 Local Government Areas med navnene:  Abak, Eastern Obolo, Eket, Esit-Eket, Essien-Udim, Etim-Ekpo, Etinan, Ibeno, Ibesikpo-Asutan, Ibiono-Ibom, Ika, Ikono, Ikot-Abasi, Ikot-Ekpene, Ini, Itu, Mbo, Mpkat-Enin, Nsit-Atai, Nsit-Ibom, Nsit-Ubuim, Obot-Akara, Okobo, Onna, Oron, Oruk-Anam, Udung-Uko, Ukanafun, Uruan, Urue-Offong-Oruko und Uyo.

Eksterne kilder og henvisninger 

Delstatens webside

Nigerias delstater
Kvalitetsreformen

Kvalitetsreformen er en række initiativer, som blev sat i værk i forbindelse med  de danske finanslove i 2009 og 2010. Reformen blev igangsat, da daværende statsminister Anders Fogh Rasmussen nedsatte en arbejdsgruppe, Statsministerens kvalitetsgruppe i 2006. Arbejdsgruppen udarbejdede en række forslag til implementering af rammestyring i stedet for detailstyring i kommunerne i forbindelse med strukturreformen i 2007.

Mål og midler
Målsætningerne var behovsbestemt og forbedret service til borgerne, klarere ansvarsfordeling i den offentlige ledelse samt større ansvarlighed og gennemskuelighed i opgaveløsningen. Regeringen ville i forlængelse heraf evaluere den lokale prioritering og målformulering ved hjælp af sammenlignelige data.

Kritik
En rundspørge, foretaget i 2010 viste, at flertallet blandt de kommunale ledere ikke anså reformen for en forbedring af den kommunale service

I debatten om kvalitetsreformen har kritikere påpeget, at universitetsloven af 2003 indeholder nogle elementer, der bygger på samme type målsætning. I særlig grad har akkreditering været i fokus som kvalitetssikringsinstrument.

Internationalt
I Norge har der været gennemført en kvalitetsreform på universiteterne.

Referencer

Politik
Offentlig forvaltning
Uyo

Uyo er den administrative hovedstad for delstaten Akwa Ibom i Nigerdeltaet i den sydøstlige del af Nigeria. Den har et areal på 115 km2 og en befolkning på omkring 309.573 indbyggere (2006) . Byområdet strækker sig ud over kommunegrænsen, så byområdet har i alt omkring 554.906 indbyggere. 

Byen har et universitet, University of Uyo (UNIUYO), tidligere University of Cross River State. Udenfor byen ligger flyvepladsen Akwa Ibom Airport.

Eksterne kilder og henvisninger 

Byer i Nigeria
MK 31

Motionsklubben af 1931 (MK 31) var en idrætsforening i København, som eksisterede fra 1931 til 1984.

Klubben blev stiftet på Islands Brygge i november 1931, og de mange første år havde klubben gymnastik og håndbold på programmet. Fra slutningen af 1960'erne blev programmet udvidet med bl.a. svømning, bordtennis, judo, bueskydning, udspring, trampolin og indendørs fodbold.

Det mandlige håndboldhold, der havde hjemmebane i Sundbyhallen, spillede i en periode i 1. division, hvor holdet i sæsonen 1967-68 opnåede bronzemedaljer. Og syv MK 31-spillere opnåede A-landskampe, mens de spillede for klubben:
 Max Nielsen (76 kampe i 1960-70)
 Jan Holte (2 kampe i 1961)
 Lars Avngaard (13 kampe i 1975-77)
 Morten Stig Christensen (22 kampe i 1981-82)
 Bo Kjær Hansen (8 kampe i 1981-82)
 Martin Dagnæs-Hansen (5 kampe i 1981).           
Michael Kisbye Strøm (22 kampe i 1981-1982) 

I 1984 blev klubben opløst, og hver sportsgren dannede i stedet hver sin separate forening. Navnet MK 31 findes fortsat i følgende foreningers navne:
 Svømmeklubben MK 31
 MK 31 Trampolin

Kilder/eksterne henvisninger 
 Svømmeklubben MK 31
 håndbold.info – Herre A-landsholdsspillere – MK 31 

Idrætsforeninger i Danmark
Etableret i 1931
Ophørt i 1984
Håndboldklubber i Danmark
Gymnastikforeninger i Danmark
Sportsklubber i København
Boldklubben Frem (flertydig)

Boldklubben Frem har flere betydninger:

 Boldklubben Frem (1886–) – en dansk fodboldklub i København.
 Boldklubben Frem Sakskøbing (1905–) – en dansk fodboldklub i Sakskøbing.
 Boldklubben Frem (1902-1909, Odense) – en tidligere dansk fodboldklub i Odense, forløberen til Boldklubben 1909.
 Kammeraternes Boldklub (Svendborg) (1926–1954), også kaldet Boldklubben Frem – en tidligere dansk fodboldklub i Svendborg, moderklub til Svendborg forenede Boldklubber.
 Boldklubben Frem (1930-1971, Odense) (1930–1971) – en tidligere dansk fodboldklub i Odense, moderklub til Kildemosens Boldklub.